Posted in Back To School, Education, High School, Musings, Parenting, School, School Pressure, Teens.	Tagged AP, education, high school, just above average, musings, parenting, school, smart kids, teens, teens under pressure, too much pressure ‘n Klein wondertjie | Leon von Moltke se blog
« Een oggend kom jy agter
‘n Klein wondertjie
06/10/2010 deur leonvonmoltke
Byna elke oggend gaan sit ek en lees drie koerante. Op die eerste spul bladsye is dit maar gewoonlik net ‘n hoop moord en doodslag en terrorisering van onskuldige mense. Elke liewe dag, tot die mate wat mens later dit byna nie meer “sien” nie. So asof die mense nie meer mense is nie, maar bloot statistieke van iets wat iewers anders buite jou milieu gebeur.
Dis dan seker nie vebasend nie dat daar so ‘n ongelooflike vlaag van dieremishandeling oor die land spoel nie. Ek meen, as mense nie respek vir mekaar het nie, hoe gaan hulle dan resprek vir ander spesies hê?
Wat ek wonder is oor die verskil in mense se reaksie oor die geweld teenoor mense en diere. Hoekom reageer mense so heftig oor renosters en katte in asblikke en nie wanneer dieselfde met mense gebeur nie? Is dit omdat almal afgestomp is, of het diere belangriker as mense geword? Of is dit omdat diere onskuldig is en nie so wreed teenoor mense is nie?
Posted in Uncategorized | Tagged dieremishandeling, Leon von Moltke | 12 Kommentaar
op 06/10/2010 at 8:04 vm | Antwoord toortsie
‘n Oom wat graag by ons kom kuier, sê altyd: “‘n Sekere groep mense (wie se name ek nie nou wil noem nie) hanteer hulle honde soos mense en hulle mense soos honde.”
ek is baie lief vir diere. Ek wil nie hê hulle moet mishandel word, onnodig geskiet word, ens nie. Maar…. en dis ‘n groot maar….. die mens is nog belangriker. En as dit soms moet kom dat ek moet kies tussen ‘n mens en ‘n dier…. jammer, dan kies ek die mens. Is ek verkeerd? Dis hoe ek grootgeword het?
op 06/10/2010 at 8:13 vm | Antwoord karen
Die enigste dinge wat ek saam my geneem het van “hoe ek groot geword het”, is om nog steeds te praat van “tannie-hulle” as ek direk met my tannie praat. Die res moet mens vir jouself met gesonde verstand oordink en besluit of dit reg is. Ek sal die dier kies!
op 06/10/2010 at 8:28 vm toortsie
Hi Karen, ek is nie ‘n “nie-diere” mens nie! Ek is OOK ‘n dieremens en ek stem met jou saam – moet is daar een wat belangriker is. Al wat ek sê is – sou ek ooit moet kies….. en ek hoop nie ek hoef nie.
op 06/10/2010 at 9:32 vm | Antwoord leonvonmoltke
Ek het op ‘n plaas groot geword Toortsie, so ons het van kleins af tussen en met diere groot geword waarvoor ons uiteraard lief geraak en versorg het. Ek sal nooit vergeet hoeveel moeite ek gehad om my perd gesond te dokter nadat hy homself oor ‘n draad gehang het nie.
op 06/10/2010 at 9:55 vm toortsie
ja leon, ek is ook ‘n plaasmens my hele lewe lank. dis hoekom ek nie die bohaai kan verstaan wat deesdae gemaak word nie. diere is deel van my lewe. ek in die huis, hulle buite, maar ons respekteer mekaar, is afhanklik vir mekaar. ons sorg vir hulle na die beste van ons vermoë en hulle help voorsien ons in ons lewensmiddele. dit voel net vir my of seker diereliefhebbers totaal oorreageer en die dam onder die eend uitruk
op 06/10/2010 at 8:09 vm | Antwoord karen
My twee sent:
Wat bedoel mense eintlik as hulle sê “het diere belangriker geword as mense?” Hoekom moet die een belangriker wees as die ander? Ons deel die liewe aarde waarop ons is, die een kan nie sonder die ander nie – waarom kan almal nie ewe belangrik wees nie?
As minimum, natuurlik. Want ek is waarskynlik ‘n effense hipokriet; diere is vir my belangriker. Juis omdat meeste mense dink mense is verhewe bo diere, en omdat diere nie die stem het wat mense het nie. By baie normaal-denkende mense sal diere nog universeel ‘n “haai, hoe oulik, hoe pragtig, hoe indrukwekkend” uitlok, en daarmee saam simpatie as dit sleg gaan met hulle. Hierdie gevoelens skyn my nie universeel tussen mense die geval te wees nie, hoogstens by babas en klein kindertjies.
Kan mens Gandi se wyse woorde betwyfel? “The greatness of a nation and its moral progress can be judged by the way its animals are treated.”
op 06/10/2010 at 12:12 nm | Antwoord Olga
ek kon ook nog nooit die bo haai oor diere verstaan nie. God het hulle tog as bruikware vir die mens op aarde gesit. Goed, renoster -. Olifant – luiperd (Of enige ander dier) stropery vir hul horing, tande, pels, naels ens het ek n ewi ge renons in. Dit is nie GEBRUIK nie, maar wel MISBRUIK. Ek glo nie diere m oet in wippe gevang word nie. Dit veroorsaak lyding. Geen mens of dier verdien om te ly om hebsug te regverdig nie.
op 06/10/2010 at 4:14 nm | Antwoord neveling
Jare gelede het ek een oggend in die bed gesit en in ‘n koerant gelees van ‘n man wat ‘n hond met ‘n graaf doodgeslaan het. Ek het die hele dag gehuil oor daardie hond en die mense wat in die straat bymekaar gekom het omdat hulle die getjank gehoor het en niks daaraan gedoen het nie. Ek huil sommer weer.
op 07/10/2010 at 7:34 vm | Antwoord Krokodil
Daar was ‘n advertensie op die TV ‘n paar jaar gelede van so ‘n donker stegie en dan sien mens iets beweeg wat lyk soos ‘n uitgeteerde straatbrak. Dis so geskiet dat mens dadelik de moer in is oor die arme verwaarloosde hond. Dan sien jy skielik dat dit nie ‘n hond is nie, maar ‘n vrou en ‘n stem vra sou jy net so ontsteld as wat jy sopas was gewees het as jy
uit die staanspoor geweet het dat dit ‘n mens was.
Ek wonder hoeveel mense kan eerlik antwoord dat hulle wel sou wees.
op 07/10/2010 at 8:05 vm | Antwoord leonvonmoltke
Ek kannie onthou dat ek daai advertensie gesien het nie Krok, maar ja, dit sal interessant wees.
op 07/10/2010 at 10:06 vm | Antwoord stefaniewerth
As ek moet kies tussen geld skenk vir ‘n organisasie vir mense of diere, sal dit vir diere wees. Mense kan vir mense praat, maar diere kan nie vir hulself praat nie. Hoe baie stories het ons al gehoor van diere wat mense red, of van hul intuisie wat gesorg het dat mense betyds uit gevaarlike situasies kom?
op 07/10/2010 at 12:41 nm | Antwoord griet
Leon, ek stem saam met jou. Ek wonder ook gereeld of die wreedheid teenoor diere dan nou belangriker en wreder is as die wreedheid teenoor mense. Ja, mense kan wel vir hulself praat, maar as dit gehelp het om net vir jouself te kan praat, wonder ek hoekom daar nog steeds plaasmoorde en verkragtings ens ens is… Die ‘ability’ om te praat is ook net ‘n voordeel indien iemand na jou luister.